Proiect

GUVERNUL REPUBLICII MOLDOVA

HOTĂRÎRE nr.\_\_\_\_

din \_\_\_\_\_\_\_ 2014

Chişinău

**pentru modificarea şi completarea Legii nr.131 din 8 iunie 2012 privind controlul de stat asupra activităţii de întreprinzător**

Guvernul **HOTĂRĂŞTE:**

Se aprobă şi se prezintă Parlamentului spre examinare proiectul de lege pentru modificarea şi completarea Legii nr.131 din 8 iunie 2012 privind controlul de stat asupra activităţii de întreprinzător.

**Prim-ministru Iurie LEANCĂ**

Contrasemnează:

Viceprim-ministru,

ministrul economiei Valeriu Lazăr

Ministrul justiţiei Oleg Efrim

LEGE

pentru modificarea şi completarea Legii nr.131 din 8 iunie 2012 privind controlul de stat asupra activităţii de întreprinzător

Parlamentul adoptă prezenta lege organică.

Articolul Unic Legea nr.131 din 8 iunie 2012 privind controlul de stat a activităţii de întreprinzător (Monitorul Oficial al Republicii Moldova, 2012, nr. 181-184, art.595), cu modificările şi completările ulterioare, se modifică după cum urmează:

1. La Articolul 2

noţiunile *„*decizie de control” şi „persoană supusă controlului (persoană controlată/persoană)*”* vor avea următorul cuprins:

„decizie de control - act administrativ emis de un organ de control, în limitele competenţelor, în baza căruia se emite delegaţia de control şi prin care se determină persoana care va fi supusă controlului;”

„persoană supusă controlului (persoană controlată/persoană) - orice persoană fizică şi/sau juridică care practică activitate de întreprinzător şi este pasibilă controlului, precum şi o subdiviziune funcţională şi/sau structurală a persoanei juridice în cazul în care aceasta poate constitui obiectul deplin al controlului pe unul sau mai multe domenii de control;”

în noţiunea „risc”, textul „vieţii şi sănătăţii” se substituie cu cuvintele „vieţii, sănătăţii si drepturilor”

1. Articolul 14, alineatul (1) va avea următorul cuprins:

„(1) Unul şi acelaşi organ de control nu este în drept să exercite controlul asupra uneia şi aceleiaşi persoane controlate mai mult decît o dată într-un an calendaristic cu excepţia cazurilor prevăzute expres de legea specială”

1. La Articolul 18

la alineatul (1) cuvîntul „efective” se substituie cu cuvintele „sau expedierii recomandate”;

la alineatul (2) propoziția a doua după textul „exemplar al” se introduc cuvintele „delegaţiei şi/sau”, iar cuvintele „cel tîrziu” se exclud.

1. Articolul **19**, alineatul (1):

la punctul 2) textul „cu un prejudiciu estimabil nu mai mic de 30 de salarii medii lunare pe economie prognozate de Guvern pentru anul în care s-a depistat încălcarea;” se substituie cu cuvintele „avînd valoarea estimată de cel puţin a unei daune considerabile în sensul art.126 din Codul Penal al Republicii Moldova nr.985-XV din 18.04.2002;”

la punctul 3):

litera a) textul „de două ori consecutiv, fiind încălcate două termene consecutive, prevăzute expres de lege sau de actul normativ;” se exclude;

litera b) textul „după încălcarea de două ori consecutiv a termenului stabilit de lege sau de actul normativ;” se exclude.

1. Articolul 20:

în titlu după cuvîntul „Decizia” se introduc cuvintele „şi delegaţia”;

alineatul (1) se completează în final cu textul „sau, după caz, a conducătorului subdiviziunii teritoriale.”

la alineatul (2) litera a), după cuvîntul „persoanei” se introduce textul „/persoanelor”

articolul se completează cu un nou alineat cu următorul cuprins:

„(3) Delegaţia de control va fi emisă în baza deciziei pentru fiecare caz de control în parte, fiind indicat expres numele complet al controlului (controlorilor) şi împuternicirile acestora în conformitate cu prevederile legii şi a aspectelor ce urmează a fi examinate conform deciziei de control. Delegaţia va fi emisă şi semnată de conducătorul organului abilitat cu funcţii de control sau, după caz, a conducătorului subdiviziunii teritoriale.”

1. Articolul 28:

alineatul (4) va avea următorul cuprins:

„(4) Un exemplar al actului de control se înmînează, contra unei confirmări scrise pe actul de control, persoanei supuse controlului. în cazul în care persoana supusă controlului refuză să semneze şi să primească actul de control, sub semnătura controlorului se face menţiunea: „A refuzat să semneze şi să primească actul de control.”, iar persoanei în cauză, în termen de cel mult 10 zile lucrătoare de la data încheierii controlului, i se expediază actul prin scrisoare recomandată sau în orice alt mod care ar permite organului de control să asigure şi să probeze recepţionarea din partea destinatarului.”;

la alineatul (8) după cuvîntul „acestuia” se introduce textul „cu excepţia cazului stabilit la aliniatul (9).”;

la alineatul (9) textul „de la data intrării în vigoare a actului de control,” se exclude.

1. Articolul 29:

la alineatul (1) după cuvîntul „legislaţiei” se introduce textul „ce nu constituie fapte ilicite prevăzute de legislaţia contravenţională şi/sau penală”;

la alineatul (3) după cuvîntul „recomandată” se introduce textul „sau în orice alt mod care ar permite organului de control să asigure şi să probeze recepţionarea din partea destinatarului.”;

la alineatul (4) de exclus cuvintele „mai mic”;

la alineatul (7) cuvîntul „legislaţie” se substituie cu cuvîntul „lege”;

la finalul alineatului (8) se introduce textul „dacă încălcările nu sunt fapte ilicite prevăzute de legislaţia contravenţională şi/sau penală.”;

la alineatul (9) cuvintele „art.32” de substituit cu cuvintele „alin.(l)”, iar cuvintele „un proces-verbal de” se substituie cu cuvintele „actul de constatare şi/sau”;

articolul se completează cu un nou alineat cu următorul cuprins:

„(10) în cazul în care organul abilitat cu funcţii de control nu are atribuţii de agent constatator în corespundere cu legea contravenţională, acesta sesizează agentul constatator corespunzător la depistarea faptei ilicite prevăzute de legislaţia contravenţională cu respectarea condiţiilor şi a procedurii stabilită de Codul contravenţional al Republicii Moldova.”

1. Articolul 30, alineatul (3) va avea următorul cuprins:

„(3) Contestaţia deciziei de aplicare a sancţiunilor, alteia decît contravenţională, emisă în temeiul rezultatelor controlului, suspendă decizia în cauză de la momentul depunerii contestaţiei pînă la data adoptării de către instanţa de judecată a unei hotărîri definitive. În cazul în care decizia este contestată doar la autoritatea emitentă sau organul ierarhic superior a acesteia, decizia este suspendată pînă la expirarea termenului acordat de lege pentru răspuns sau pînă la comunicarea răspunsului din partea autorităţii.”

1. **Anexa,** coloana 3 din LISTA organelor abilitate cu dreptul de a iniţia controale şi de a acorda mandate de control în domeniile aferente”:

la punctul 29, poziţia 2 textul „la obiectele industriale periculoase” se exclude;

la punctul 32, poziţia 1 şi 2, în final, se va completa cu textul “la obiectele industriale periculoase”.

Nota Informativă

la proiectul legii pentru modificarea şi completarea Legii nr.131 din 8 iunie 2012 privind controlul de stat asupra activităţii de întreprinzător

Întru perfecţionarea funcţională şi instituţională a organelor publice cu funcţii de control, în vederea reducerii poverii asupra agenţilor economici, conform Planului de acţiuni pentru implementarea în anii 2013-2015 a Strategiei reformei cadrului de reglementare a activităţii de întreprinzător pentru anii 2013-2020 (aprobată prin Hotărîrea Guvernului nr. 1021 din 16.12.2013) se preconizează modificarea legislaţiei relevante.

In acest sens, Ministerul Economiei a elaborat un proiect de modificare a Legii nr. 131/2012, care are ca scop excluderea coliziunilor cu prevederile unor acte sectoriale.

In mod special, proiectul concretizează expres: ariile de excepţii pentru organele de control cu statut special (nesubordonate Guvernului), precum şi a celor activitatea cărora presupune proceduri specifice (la trecerea frontierei de stat) sau o periodicitate a controalelor sporită în raport cu una standard (obiecte industrial periculoase); criteriile de întocmire şi de înregistrare a graficului controalelor; prevederile privind notificarea deciziei de control; temeiurile pentru iniţierea controalelor inopinate; procedura emiterii delegaţiei de control; încheierea procedurii de control, etc.

Viceministru Dumitru GODOROJA